Publication: Magyar Közlöny
Issue: MK-2010-111 (Year: 2010, Number: 111)
Era: contemporary
Section: A Kormány 1138/2010. (VII. 1.) Korm. határozata
Paragraph Index: 1642

2. Egyetért az Apostoli Szentszék, illetve több európai állam (így Ausztria, Horvátország, Grúzia, Írország, Macedónia, Montenegró, Lengyelország, Szerbia, Szlovákia és Ukrajna) azon álláspontjával, mely szerint kulturális és vallási szimbólumok kihelyezése nem korlátozódik egy államra vagy kontinensre. Ez a jelenség nem az állam hitvalló szándékából származik, és Európában felöleli a valamennyi hit vallásszabadsága és a polgárok véleménykülönbözõségre tekintet nélküli egyenlõsége elvének tiszteletét, garantálja a legszélesebb oktatási pluralizmust a közoktatási intézményekben. A kereszt szimbóluma feleleveníti azon vallási és kulturális tradíciókat, amelyeket az Európai Konvenciók és Egyezmények is megerõsítenek, többek között az Európai Tanács Alapokmányában, és az 1950-es Emberi Jogok Európai Egyezményében, hogy biztosítsa egy olyan Európa fejlõdését, amely tiszteletben tartja a szabadságjogokat, a vallási hagyományok többszólamúságát, és népeinek érzelmeit.

Source: https://magyarkozlony.hu/hivatalos-lapok/0c7d6eff3e630b5e4f8685cb4a2af9655311a754/dokumentumok/78d6ce1c0d0b59dd97a80c6fb834cec1a6729a59/letoltes